
Praefamen* 


Tnter  omnes  huraani  corporis  affectus  dignissimus  est 
hydrops  cerebri,  qui  assiduo  a medicis  studio  perve- 
stigetur, cujus  mali  immanitati  non  modo  aetas  in- 
fantilis, sed  adulla  etiam  obnoxia  est.  Magnas  vero 
inter  teneram  subolem  edere  strages  consuevit,  mul- 
tos infantes  inter  prima  vitae  initia,  modo  ante  mo- 
do protinus  post  partum,  ad  annum  usque  septimum 
absumit,  multos  etiam  adultiores  symptomatis  funes- 
tissimis extinguit,  et  nunc  parentibus  senectutis  so- 
latia  nunc  rei  publicae  cives  futuros  eripit. 

Quum  moribus  ac  institutis  majorum  me  satisfa- 
cere et  dissertationem  inauguralem  medicam  conscri- 
bere oporteret,  in  hunc  potissimum  morbum  ope- 
ram meam  conferre,  ejusque-  originem,  sequelas  et 
curationem  hisce  pagellis  breviter  adumbrare  placuit. 

Rogatum  ergo  te  velim,  lector  benevole,  ut,  si 
minus  tibi  probeLur,  quod  primum  opusculum  palam 
proposui,  pro  indulgentia  tamen  ac  humanitate  tua 
veniam  mihi  largiaris. 

Quum  variis  aqua  in  locis  colligi  soleat,  divisio 
oriatur  multiplex  necesse  est.  Quo  accuratius  cere- 
bri hydropes  distinguantur,  singulos  pertractari  ac 
primum  de  hydrocephalo  externo  et  interno  exponi 
commodissimum  judico. 


I.  Hydroceplialus  externus. 

Hic  aqua  extra  cranium  inter  integumenta  ex- 
terna, vel  inter  cutem  galeam  aponeuroticam  et  pe- 
ricranium; vel  inter  pericranium  et  cranium  ipsum 
colh-cta  est.  Diagnosis  hoc  in  genere  facilis  est, 
quum  tumor  oedematosus  et  oculis  et  tactu  cognos- 
catur. Si  aqua  inter  galeam  aponeuroticam  et  peri- 
cranium est,  tumor  major  et  tactu  moliior,  si  inter 
pericranium  et  cranium  ipsum,  minor  ille  et  durior 
et  dolorificrmtior  deprehenditur.  Verum  ista  hydro- 
cephaii  species  rarius  {observatur , utplurimum  co- 
mes et  sequela  hydrocephali  ir.terni  est,  atque  prae- 
terea seinper  injuriis  externis  v.  c.  ictibus,  contusio- 
nibus rei,  in  nuper  natis  post  partum  difficilem  in- 
ducitur. 

II.  Hydroceplialus  internus. 

Aqua  inter  cranium,  membranas  et  cerebrum  col- 
ligitur. Haec  species  aetatis  infantilis  tenerrimae 
esse  consuevit,  haud  raro  in  foetu  incipit,  sic  ut 
partus  exinde  difficillimus  reddatur  et  punctio  capi- 
tis, qua  derivetur  aquae  collluvies,  instituenda  sit. 

Exemplum  proponit  Osiander  i)  quo  caput  ob 
indentem  ambitum  partu  elidi  non  poterat.  Eo 
aperto  aquae  librae  octo  et  unciae  sex  profluxerunt. 
Si  liydrocephalus  tenerrima  aetate  nascitur  , qua  su- 
turae et  fonticuli  nondum  prorsus  coaluerunt,  tan- 
tum abest,  ut  contrahantur,  ut  potius  dilatentur,  quo 
facto  aquae  fluctuatio  manifesto  per  integumenta  sen- 
titur, et  diagnosis  facilior  redditur.  Si  vero  jam 
adoleverit  aetas  ossa  magis  sunt  conglutinata , nec 
facile  possunt  dispelli,  unde  diagnosis  ardua  est, 
facileque  morbus  cum  hydrope  cerebri  confunditur. 
Attamen  functiones  cerebri  haud  perinde  ut  in  hy- 
drope ipsius  turbantur,  in  quo  scilicet  cerebrum  in- 
timum aqua  collecta  occupatur. 

Hydrops  cerebri. 

Hydrocephali  seu  Hydrencephali  nomine  eam 
hydropis  speciem  intelligi  volui,  quae  in  cerebro  et 
potissimum  in  ventriculis  ejus  est.  Praetermissis  va- 
riis hydrocephali  formis  modisque,  indolem  modo 
acutam  modo  chronicam  induentis,  modo  collectio- 
nem serosam  in  tela  cellulosa,  inter  aponeurosin, 
cranium  aut  pericranium  referentis,  circa  eum  tan- 
tummodo versabor,  qui  in  cerebro  ipso  est. 

Morbi  descriptio. 

Morbus  duas  species  exhibet,  quarum  altera 
decursum  acutum  et  regularem,  scilicet,  encepha- 
litidis proprium  absolvit,  quippe  cujus  exitus 


i)  Osiander.  Anal.  d.  Entbindkde.  II  Stiick. 


8 


in  exsudationem  est.  Quamobrem  medici  non- 
nulli hydropis  cerebri  acuti  nomen  huic  indide- 
runt, minus  recte  alii  febrem  hydrocephalicam  ap- 
pellaverunt. Altera  species  ab  initio  decursum  tar- 
diorem et  irregularem  servat,  hydropem  cerebri  chro- 
nicum paulatim  sistit,  nihilque  inflammatorii  secunr 
habet,  quamvis  semper  ex  statu  inflammatorio  oria- 
tur. Exinde  necessitas  diagnosin  utriusque  dirimendi 
apparet. 

Id  malum  aquae  sede,  quae  est  in  ventriculis  ab 
hydrocephalo  externo  valdopere  differt.  Hinc  vero 
symptomata  gravissima  et  decursus  acutior  est,  pro- 
terea  quod  aqua  magis  massam  cerebri  internam  et 
basia  ejus  urget,  nec  ulia  capitis  extensio  animadver- 
titur. Inde  etiam  intelligi  potest,  cur  diagnosis 
praesertim  ab  initio  sit  difficillima,  morbusque  cum 
aliis  facile  confundatur.  Attamem  malum  quam  pri- 
mum dignoscatur,  necesse  est,  quum  inter  initia  tan- 
tum curae  successus  sperari  possit.  Optime  inde  re- 
centioris  temporis  medici  meruerunt,  qui  signa  primae 
originis  diagnostica  accuratius  descripserunt,  i) 

Sunt  qui  esse  hunc  morbum  plane  negent,  2)  li- 
quorem videlicet  serosum  in  ventriculos  cerebri  effu- 
sum pro  effectu  mortis  habentes.  Symptomata  vero 
morbosa  hisce  aquae  collectionibus  praevia,  satis  su- 
perque  hanc  opinionem  refellunt.  Hydrops  cerebri 
morbus  quidem  infantum  est,  nec  tamen  periodo  cer- 


j j Formey  v.  d,  Wassers.  d.  Gebirnliohlen.  Berl.  1812: 
2)  WeickardFs  med.  Fragm.  u,  Erinnerung.  1791. 

tae  aetatis  infantilis  adstringitur  , sed  plerumque  ab 
anno  secundo  ad  sextum  us  ]ue  oritur.  Ouousque 
cerebri  evolutio  nondum  est  absoluta,  quam  pubes- 
cendae tempore  absolutam  esse  putamus,  hujus  mali 
initus  subest.  At  vero  in  adulli3  mania,  melancho- 
lia, aliisque  morbis  nervorum  chronicis  laborantibus 
haud  raro  aquae  in  capite  collectiones  quae  vix  un- 
quam dum  vivunt,  cognoscuntur,  et  decursum 
Jonge  alium  , eumque  chronicum  potius  servant,  re- 
periuntur. 

Dispositio  ad  hunc  morbum  hereditaria  est.  i) 
Flures  interdum,  quin  imo  omnes  ejusdem  familiae 
infantes  eo  corripi  et  extingui  videmus  ,,Frankius2) 
mentionem  feminae  facit,  cujus  infantes  quinque, 
primo  aetatis  anno  hydrope  cerebri  decesserunt.11 
Goelisius  de  duabus  familiis  memoriae  prodidit,  qua- 
rum cujusque  novem  liberi  fuerunt,  in  altera  septem 
in  altera  tres  nulla  apparente  causa  liydrocephalo 
fuisse  correptos.41  — Hujusmodi  infantibus  xnodo 
citius  modo  serius  post  partum  forma  calvariae  pecu- 
liaris nascitur,  quae  magis  rotunda  quam  ovalis  esse 
traditur.  Oculi  altius  latent,  et  marginibus  ossium 
frontis  longe  prominentibus  obumbrantur.  Animi 
facultates  valdopere  excoluntur.  Ilaec  argumenta  ad 
diagnosin  sunt  gravissima,  medicique  attentionem  ad 
hocce  mali  genus  maxime  intendere  debent. 


1)  Odier  med.  cliirurg,  Abhandl.  a.  d,  Franz,  Leipz* 
1793 

I 

2)  J.  P.  Frank  Epitome.  T.  VI* 

Prodromi  hoc  malum  praecedunt,  plerumque  dif- 
ficiliores cognitu,  quia  saepe  leves  sunt,  et  a medico 
minus  versato  facile  confunduntur  cum  morbo  ver- 
minoso aliisve. 

Signa  prodroma  praecipua  auctore  Formey  i) 
liaec  sunt: 

a)  Exanthema  exiguum,  siccum,  ad  brachium 
internum,  ad  malas  et  interdum  ad  labia. 

b)  Urina  turbida,  lactea,  quae  quidem  ad  ver- 
mes frequenter  refertur,  Odier  2)  vero  etHeim  testi- 
bus 3)  signum  certissimum  praebet. 

c)  Indoles  immorigera,  morosa  infantum  , cetero- 
quin  bene  moratorum. 

d)  Incessus  titubans.  Ingressus  fere  peculiaris 
est,  extremae  partes  paulo  resolutae  videntur,  in- 
fans eas  attollit  quidem  sed  non  satis  tuto,  et  pas- 
sibus magnis  graditur.  Ilaec  nota  nunquam  abest. 
Prodromis  vel  brevius  vel  diutius  inoratis  symptoma- 
ta morbi  exculti  se  manifestant. 

I.  Ilydrops  cerebri  acutus. 

Ab  initio  in  totum  encephalitidi  similis,  non. 
alia  quam  haec  symptomata  in  primo  stadio  offert; 
ad  decursum  solummodo  longiorem  phaenomena  ac- 
cedunt , quae  exsudationem  ex  inflammatione  cerebri 
ox tam  indicant,  quamobrein  non  causa  sed  sequela 


1)  Formey,  Horns  Arcliir  Jahrg.  1810,  B.  I.  S.  219. 

2)  Odier  1.  a. 

3)  Ileim,  Horns  Archir. 


inflammationis  est.  Stadia  plura  assumere  licet,  (lui- 
bus decursus  hujus  morbi  describitur. 

a)  Stadium  primum,  quod  quidem  per  aliquot 
dies  absolvi,  verumtamen  ad  diem  quartum  decimum 
prorogari  potest.  Hoc  stadium  esse  inflammatorium 
et  encephalitidis  indolem  prae  se  ferre  in  confesso  est. 
Morbus  a frigore  satis  vehementi  incipit,  quod  calor 
non  minus  vehemens  subsequitur,  sub  quo  partes 
extremae  saepius  frigescunt  quam  calescunt,  caput 
tamen  multo  ardore  conflictatur.  Pulsus  celer 
est,  rarius  nec  nisi  per  breve  tempus  plenus,  durius- 
culus tensus  frequens  parvus,  inordinatus  et  maxime 
variabilis.  Febris  typus  interdum  febrem  continuam 
remittentem,  repraesentat,  remissiones  vero  exiguae 
sunt  et  inordinatae;  crebrius  F-bri  continuae  conti- 
nenti similis  est.  Hisce  symptomata  affectionis  cere- 
bri inflammatoriae  accedunt:  capitis  dolor  premens  et 
constringens,  qui  nonnunquam  loca  singularia  capitis, 
v.  c.  frontem,  occiput  et  tempora,  subinde  caput  to- 
tum obsidet,  quin  imo  ad  medullam  spinalem  inter- 
dum descendit,  aegrotosque,  ut  per  somnum  illas 
partes  manibus  carpant,  cogit.  Porro  sensibilitas  or- 
ganorum sensuum  est  auctissima,  oculorum  ardor, 
rubor  et  lacrymatio  est:  mutatio  praeternaturalis  pu- 
pillae, vultus  ferox,  limus,  et  convulsionibus  distortus, 
auditus  acutissimus  est,  quo  etiam,  tinnitus  et  susur- 
rus aurium  accedunt.  Facies  rubescit,  omniaque  con- 
gestionum capitis  symptomata  observantur;  pulsatio 
arteriarum  carotidum  fortis,  respiratio  accelerata  et 
anxia  evadit.  Aegrotus  in  deliria  conjicitur , alta 
voce  exclamat,  furit,  aut  statu  quodam  sopo- 

rls  et  stuporis  delinetur.  Praeterea  convulsionibus 
spasmis  et  subsuku  tendinum  misere  cruciatur,  quid- 
quid assumsit , reddit,  spasmis  aesophagi  et  vesicae 
urinariae  et  propterea  urinae  difficultate  torquetur. 
Culis  calida  est  et  sicca,  urina  intense  rubra,  parca, 
lingua  arida  rubicunda  vel  modice  oblimala,  alvus  ex 
toto  obstructa  deprehenditur.  Si  neque  mors  et  gan- 
graena et  paralysis  fastigio  hujus  stadii  inflammatorii 
terminum  imponunt,  inflammalio  in  suppurationem, 
induralionem , et  si  infantes  sunt,  uLplurimum  in 
exsudationem  serosam,  ventriculos  cerebri  inundan- 
tem, abire  consuevit,  et  stadii  secundi  inilia  adducit. 

b ) Stadium  secundum  hydropis  cerebri  acuti  a 
periodo  incipit,  qua  encephalitis  in  exsudationem 
transit.  Si  status  inflammatorius  in  chronicum  con- 
vertitur, saepenumero  symptomata  propria,  a prio- 
ribus essentialiter  disjuncta  oriuntur.  Conspicuum  se 
praebet  hocce  stadium  remissione  insigni  febris  antea 
vehementis,  congestionibus  capitis,  deliriis  furibundis 
et  exaltatione  organorum  sensuum  prorsus  fugatis. 
Febris  ad  remittentem  vergit,  interdum  ex  toto  desi- 
nit, dolor  capitis  obtusus  admodum  premens  residet; 
aegrotus  in  stuporem  aut  soporem  incidit,  quaecun- 
que oculis  offeruntur,  per  nubeculam  quasi  cernit,  vel 
penitus  obcaecatur,  pupilla  dilatata  manet,  auditus 
hebescit,  lingua  balbutit;  oculi  utplurimum  ad  dimi- 
dium modo  clausi  sunt.  Cum  aegrotus  assurgit,  sen- 
sus anxietatis  vehementissimae,  inquietudo,  saepe  tus- 
sis convulsiva  et  saepius  etiam  vomitus  accedunt. 
Dehinc  manus  capiti  admovere  pergit,  quod  inter- 
dum ita  collocare  studet,  ut  molestiae  supra  positae 


minuantur.  Ilaec  symptomata  periodum  etiam  se- 
cundam hydropis  stipare  solent,  etiamsi  extravasatum 
serosum  aut  lymphaticum,  vel  per  cerebri  ventriculos 
libere  diffusum,  vel  hydatidibus  inclusum  est. 

c)  Quando  ad  stadium  usque  tertium  aegrotus 
servatur  nulla  praeterea  inveniuntur  symptomata,  nisi 
qnae  in  fastigio  hydropis  cerebri  observantur,  Scili- 
cet functionum  cerebri  maxime  alienatarum.  Stupor 
et  sopor  magis  magisque  eminent,  paralysis  pupillae 
et  extremitatum  nec  non  surditas  et  caecitas  perfecta 
superveniunt.  Vomitus  erecto  corpore  multo  velie- 
menlior  quam  antea,  lingua  sordida  et  nigra,  spiritus 
foetidus,  brevis,  anxius  et  spasmodicus;  pulsus  ma- 
xime inordinatus,  parvus,  celer,  spasticus  , inaequalis 
et  summe  variabilis  est.  Adduntur  convulsiones  mus- 
culorum faciei  oesophagi  et  partium  extremarum, 
singultus,  symptomata  epilepsiae  et  tetani.  Postremo, 
si  aetas  est  tenerrima,  os  frontis  aut  occipitis  protube- 
rat, pressuque  ad  cerebrum  nimis  aucto,  intra  dies  vi- 
ginti  et  unum  mors  irruit. 

II.  Hydrops  cerebri  chronicus. 

Haec  species  tarde  plerumque  et  praeter  suspi- 
cionem irreptans,  multos  subinde  annos  tenet,  et 
nunquam  non  statu  inflammatorio  aut  irritato  nititur, 
quamvis  nonnulli  medicorum  functionem  vasorum  re- 
sorbentium primitus  laesam  statuant  i).  Morbi  ini- 
tium hoc  est,  ut  infans  animi  alacritatem  despon- 


*)  Schaefer  Kinderhrankh,  S.  136, 


deat,  tristis  morosus  et  rixosus  fiat.  l’iget  ambulare 
quin  imo  pedibus  insistere,  et  motu  quolibet  modico 
defatigatur  aegrotulus  gressum  facit  titubantem  et  in. 
certum,  sero  etiam  et  aegerrime  loqui  addiscit.  Si 
ejus  est  aetatis  , ut  sensus  suos  cum  aliis  communi 
care  possit,  dolorem  plerumque  periodicum  conque- 
ritur, qui  regionem  frontis  vel  occipitis  obsidet,  et 
infantem  cogit,  ut  capite  certo  in  loco  delixo  leva- 
men  sibi  quaerat. 

Mirum  utique  videri  potest,  quod  infantes  huic 
malo  obnoxii  occiput  in  pulvinum  deprimunt  ac  de- 
ligunt, idque  per  somnum  adeo  facere  solent.  In 
hac  etiam  periodo  urina  saepe  parca  et  turbida  sedi- 
mentum crassum  demittit.  Functiones  reliquae  mi- 
nus alienatae  esse  solent. 

Morbo  longius  procedente,  capitis  volumen  au. 
getur,  frons,  occiput  et  ossa  bregmatis  prae  ceteris 
protuberant.  Hoc  capitis  augmentum  tanto  celerius 
et  insignius  lit.  , quanto  minoris  aetatis  infans  est, 
quantoque  minus  capitis  ossa  inter  se  juncta  sunt, 
item  si  hydrocephalus  simul  internus  est.  Haecce  pe- 
riodus etiam  symptomata  functionis  laesae  cerebri, 
organorum  sensuum  et  systematis  nervosi  luculentius 
expromit.  Cephalalgia  ingravescit,  infantes  caput 
levaminis  causa  anlrorsuin  inclinant;  congestiones 
transitoriae  ad  caput,  quae  sudoribus  capitis  prae- 
grandibus finiuntur,  superveniunt.  INarcs  arescunt, 
auditus  maxime  acuitur,  sic  ut  vel  levissimus  stre- 
•pitus  sensum  ingratum  moveat;  oculi  lucis  impat len- 
tissimi interdum  rubescunt,  vasa  tunicae  conjunctivae 

tument  et  quibusdam  in  exemplis  photopliobia  aut 
visus  duplex  esse  sole.. 

Respiratio  brevis  evadit  et  anxia  , pulsu  parvo, 
spasmodico,  celeri  et  inordinato.  Vomendi  cupiditas, 
praesertim  si  infans  caput  celeriter  attollit  et  movet, 
nascitur,  quibuscum  anxietas  universalis,  motus  spas- 
modici et  strabismus  verus  junguntur.  Abdomen 
etiam  per  sympathiam  afficitur,  ex  quo  symptomata 
varia  v.  c.  dyspepsia,  fames  canina,  obstructio  alvi, 
diarrhoea  oriuntur,  quo  facto  excrementa  corrupta, 
foetida,  pituitosa,  viscida,  cibi  nondum  concocti  de- 
scendunt. Status  scrophulosus  si  antea  non  fuit,  nunc 
accedit.  In  his  etiam  urina  parca  vel  turbida  vel 
subrubicunda , redditur,  saepe  etiam  foetidos  odores 
spargit.  Si  hydrops  cerebri  chronicus  ad  stadium 
summum  provectus  est,  in  locum  exaltationis  syste- 
matis nervosi,  status  paralyticus  cerebri  succedit. 
Tum  phaenomena,  inter  symptomata  stadii  tertii  hy- 
dropis cerebri  acuti  recensita  sperveniunt,  ea  tamen 
differentia,  ut  liocce  stadium  in  hydrope  cerebri  chro- 
nico multo  longius  extendatur,  nec  raro  per  menses 
vel  annos  teneat,  priusquam  mors  paralysi  aut  tabe 
universali  inducatur. 

Facillime  status  verminosus  aut  febris  verminosa 
sic  dicta  infantibus  scrofulosis  supervenit,  qui  fe- 
brem, gastricam  pituitosam  repraesentat  cum  hydrope 
cerebri  alternans,  praesertim  dum  minus  est  excultus. 
Utrumque  vero  luculentissime  eo  discrepat,  quod  fe- 
brim verminosam  semper  status  gastricus  vel  pitui- 
tosus ceu  prodromus  antecedit,  eamque  per  totum 
decuisum  comitatur.  Febris  usque  typum  remitten- 

tem  prae  se  fert.  Balbus  oculi  in  orbitam  non  de- 
primitur, pupilla  latior  quidem  est,  s jd  oculi  lucem 
non  refugiunt.  Morbus  crebro  variat  et  repetitis 
vicibus  nunc  evanescit  , nunc  revertitur.  Nonnun- 
quam  infans  in  febre  verminosa  per  longum  tempus 
bene  valere,  in  hydrope  cerebri  non  potest.  Nec  in- 
fans post  assurrectionem  vomit,  ut  in  hydrope,  sed 
melius  habet;  abdomen  crassum,  durum  ac  tensum, 
dolor  capitis  continuus  et  premens  deest,  urina  clara 
sicut  in  morbis  spasticis  redditur,  et  prurigo  narium 
vehemens  est,  Respiratio  non  multum  impedita,  pul- 
sus mollior  et  inanior  deprehenditur. 

Aetio  logia. 

Causae  hydropis  cerebri  quam  maxime  inter  'se 
differunt. 

i)  pro  causa  proxima  semper  functio  laesa  syste- 
matis lymphatici  habenda  est.  In  statu  scilicet  natu- 
rali in  omnibus  corporis  humani  cavis,  vel  in 
ipsa  tela  cellulosa  copia  certa  humoris  aquei  excer- 
nitur, quo  non  solum  impeditur,  quo  minus  singula 
coalescunt,  verum  etiam  maior  organorum  mobilitas 
inducitur.  Ut  vero  haecce  quantitas  semper  eadem 
sit  actione  vasorum  lymphaticorum  usque  resorbetur. 
Ex  his  patet,  hydropem  cerebri  pro  causa  agnoscere, 

a)  vel  secretionem  auctam  praeternaturalem  vasorum 
exhalantium,  vel 

b)  Resorptionem  diminutam  alienamque  vaso- 
rum exhalantium.  . 

c)  vel  ulrumque  simul» 


Fune- 

Functiones  vero  vasorum  lymphaticorum  tum  vi- 
talitate praeter  naturam  aucta  vel  praeter  naturam 
diminuta  alienari  possunt.  Ad  illam  pertinent  inflam- 
mationes aut  status  cerebri  nimis  irritatus,  quorum 
exitus  fit  in  exsudationem.  Quod  haec  species  in- 
flammationis aut  irritationis  vasorum  tam  facile  ad 
producendus  humores  aqueos  opportuna  est,  partim 
in  eo  causam  habet,  quod  praeceteris  membranas  ce- 
rebri, ergo  compages  quae  classi  tunicarum  serosa- 
rum adnumerantur,  afficit,  partim  in  aetate,  quum 
infantilem  maxime  corripiat. 

Multi  medicorum  antiquorum  solummodo  aquam 
in  cerebro  ejusque  symptomata  propria  respexerunt, 
ideoque  gradus  diversos  status  inflammatorii  tuin  ce- 
rebri tum  membranarum  ejus  ignorarunt,  neque  so- 
lum indolem  hujus  morbi  inflammatoriam  male  cog- 
noverunt, verum  etiam  negare  et  refellere  conabantur, 
Wichmann  i)  Whittius  2),  et  Hopfengaertnerus  fe- 
bribus nervosis  eum  inserunt,  inprimis  Macbridius  4) 
febrem  hydrocephalicam  ut  subdivisionem  febris  ner- 
vosae posuit. 

Attamen  jam  Witheringius  4)  Quinius  5)  Ruh- 

i)  Ideen  zur  Diagnostik  III  B.  S.  57. 

a)  saemtl.  z.  pr.  Arzn.  K.  gehorig.  Sclirifien  Leipzig 
1771. 

5)  Untersuch.  uber  d.  Natur  u.  Bebandi,  d.  vevscliied. 
Arten  d.  Gehirnwassevsncht  Stnttgart  1802.  8. 

Witheiing  on  the  foxglove  p.  197. 

S)  Quin’9  Abhandl.  uber  d ie  Gehit  nwassers.  aus  deui 
Engl,  von  Chr,  F,  Michaelis  Leipz.  1792. 

sius  6)  indolem  inflammatoriam  hujus  mali  vindica- 
verunt. Frankius  7),  Hufelandius  g) , Slarkius  9),  et 
Girtannerus  10)  etiam  hanc  opinionem  amplexi  sunt. 

Nuper  quoque  Loewenstein • Loebel  11)  et  Goe- 
lisius  12,  naturam  ejus  quae  est  in  stadio  perimo , in 
inflammatione  posuernnt. 

For  meus  et  Cheynius  etiam  opinioni  favent,  hv- 
dropem  ventriculorum  cerebri  inflammatoriae  esse  in- 
dolis, quamvis  nomine  inflammationis  supersedent. 
Cheynius  affectionem  illam  cerebri  in  actione  mor- 
bosa peculiari  vasorum  arteriosorum  cerebri  ponit, 
quam  congestio  ad  venas  sequatur,  ex  qua  profusio 
humorum  serosorum  proficiscatur.  Aetas  puerilis 
praecipue  , minus  juvenilis  ad  hydropem  disponit. 
Haud  dubie  major  capitis  et  cerebri  prae  reliquo  cor- 
pore praestantia,  copia  sanguinis  affluentis  haud  exi- 
gua, inde  magna  propensio  ad  congestiones  et  inflam- 
mationes in  ceiebro  ejusque  membranis,  praecipue  in 
periodis  evolutionis,  v.  c.  dentium  et  ingenii  virium 


6)  Rulis  Bemerkk.  fi*  d.  Ursaclie  und  Heilart  d.  inn» 
Wasserkopfs.  In  der  Samnii,  f.  pr.  Aerzte  B.  XVII, 
S.  487. 

7)  Frank,  Kinderkranklieiten. 

8)  Hufcland.  System  d.  pr.  Ileilkunde  B.  II.  Abthl.  I. 

9)  Stark,  Neues  Arcliiv.  B.  II. 

10)  Girtanner,  Kiankheiten  der  Kinder  S.  329. 

11)  JLocwenstein  - .Loebel,  Erkenntniss  und  Heilung  des 
Wasserkopfs  u.  a.  Kinderkranklieiten  Leipzig  1813. 

12)  Goelis  1.  a,  I* 

in  -pueritia  causas  praebent.  Propteren  omnium  quo* 
que  medicorum  observationes  testantur  , infantes  ala- 
cres, vigore  et  praestantia  ingenii  praeditos  huic  mor- 
bo prae  ceteris  esse  obnoxios. 

At  vero  aliae  causae  e.  g.  Scrofuli  omniaque 
exanthemata  cutis  suppressa  hydropem  cerebri  indu- 
cere valent,  quippe  quae  semper  irritationem  mor- 
bose adauctam  vasorum  cerebri  excitant,  quae  exsu- 
dalionibus  ansam  praebet.  Inde  explicari  potest, 
cur  hydrops  cerebri  frequentius  primo  triennio  vi- 
tae (quia  in  hoc  scrofuli  sunt  frequentissimi)  ra- 
rius annis  proximis  et  rarissime  in  adultis  oriatur,  in 
quibus  omnino  sequela  injuriarum  externarum,  caput 
offendentium  est,  et  rarius  morbos  internos  excipit. 
Nonnulla  tamen  vitia  organica  interna  hydrope  cerebri 
finiuntur.  Subinde  morbi  organorum  pectoris,  inflam- 
mationes activae  et  passivae,  congestiones  sanguinis 
ad  caput,  conditiones  nervosae,  sanguinis  circuitus 
praepeditus,  macies  diuturna  post  febres  biliosas,  do- 
lores capitis  vehementes  et  lixi,  congestiones  relj, 
hydropem  cerebri  tum  acutum  tum  chronicum  pro- 
vocant. 

(Jausas  excitantes  hydrops  cerebri  cum  hydroce- 
phalo  interno  communes  habet.  Ex  iis  quae  exhala- 
tione aucta  morbum  gignunt,  sunt:  encephalitis,  in- 
solatio,  suppressio  sudorum  criticorum  et  omnium 
exanthematum  acutorum  supra  positorum  in  stadio 
desquainationis.  Illis  vero,  quae  magis  resorptionem 
alienant,  praeter  indurationes  aliaque  vitia  chronica 
cerebri  ipsius  accensentur  scrofuli  et  quidquid  eos 
inducit,  commotiones  vehementes  cerebri,  spasmis, 

emeticis  fortioribus,  ictu,  plaga,  lapsu,  inductae  etc. 
Ubi  hydrops  jam  in  foetu  excolitur,  causae  quidem 
efficientes  cum  certitudine  erui  nequeunt,  attamen 
probabile  est,  eum  hydrocephalo  interno  simultaneo 
praeparari,  et  injuriis  illis  excitari,  quarum  supra 
mentio  facta  est, 

Progn  osis. 

Frognosis  hydropis  cerebri  omnino  est  iniquissi- 
ma, praesertim  ubi  altiorem  gradum  jam  attigit,  pau- 
cissimaque  exempla  fide  digna  prostant, in  quibus  me- 
dela prospere  cessit.  Error  successus  boni  eo  magis 
incidit,  quo  facilios  hydrops  cerebri  cum  encephalitide, 
febribus  verminosis  et  intestinalibus  sic  dictis  con- 
fundi potest,  Flurimam  spem  tamen  hydrops  cere- 
bri acutus  seu  febris  hydrocephalica  sic  dicta,  prae- 
sertim in  stadio  primo  admiteit.  Hic  enim  inflamma- 
tio est,  cui  ars  remedia  cito  ac  tuto  agentia  oppo- 
nere potest,  nec  dum  fabrica  cerebri  tantopere  est 
vitiata,  exitus  inflammationis  in  exsudationein  non- 
dum factus  ergo  nondum  verus  cerebri  hydrops  adest. 
Verumtamen  auxilio  promptissimo  opus  est.  Cog- 
gnitio  exactior  naturae  hujus  morbi,  quippe  qui  in 
primis  stadiis  inflammatorius  est,  nec  non  melior 
notitia  prodromorum  et  signorum  stadii  inflammatorii, 
nostris  temporibus  meliorem  prognosin  quam  olim 
admittunt.  Interest  enim  an  medicus  tempestive  ac- 
cedat, an  morbi  naturam  dignoscat,  et  remediis  ido- 
neis eum  impugnet,  i>i  quidem  mulri  contendunt, 
prognosin  hujus  morbi  a medicis  iniquius  quam  par 
est,  significatam  esse,  sibique  multa  exempla  even* 

tus  •prosperi  innotuisse  affirmant,  haec  iis  respond- 
isse puto,  si  morbum  inter  initia  adgressi  sunt.  Prop- 
terea  non  possum  quin  Goelisio  accedam,  qui  docet 
hydropem  cerebri,  perfecte  jam  excultum  nulli  am- 
plius remedio  cedere,  aegrotoque  sine  ulla  salutis 
spe  pereundum  esse.  Hujus  opinioni  alii  etiam  iique 
experientissimi  medici  adstipulantur.  Saepe  nunv-ro 
hydrops  cerebri  acutus  post  diem  decimum  vel  deci- 
mum quartum  interimit.  Sanatio,  si  qua  incidit,  sub 
aucta  urinae  dejectione  evenire  solet.  Minus  celeriter 
hydrops  chronicus  rapit,  sed  tanto  periculosior  est, 
quum  spatio  ejus  diuturniori  laesio  intensior  fabricae 
cerebri  excolatur.  Phaenomena  funestissima  sunt:  re- 
laxatio ingens  et  defectus  universalis  irritabilitatis, 
motus  oculorum  spasmodicus  et  strabismus  continuus, 
siccitas  narium,  somnus  irrequietus,  somniis  et  pa- 
voribus perturbatus,  respiratio  brevis,  inaequalis  et 
anxia,  urina  opaca,  foetida  et  crassa,  vomitus  conti- 
nens, spasmi  tonici  et  resolutio  organorum  sensuum» 

Curatio. 

Curam  hujus  mali  periculosi  promptam  esse 
oportet.  Cognitioni  accuratiori  indolis  hujus  morbi 
inflammatoriae  certiorem  etiam  ac  stabiliorem  curandi 
methodum  debemus,  quae,  quantum  licet,  auxilium 
tutissimum  praestat. 

Quum  hydrops  cerebri  duplicem  formam  induere 
possit,  acutam  nempe,  cui  manifeste  status  inflamma- 
torius cerebri  et  membranarum  ejus  subest,  et  chro- 
nicam, quae  debilitate  vasorum  lymphaticorum  niti- 
tur, cura  quoque  differat  necesse  esu 


Indicationes  therapeuticae, 

I,  Remotio  causarum  irritationis  vasorum  et  in- 
flammationis, ope  remediorum  anthipblogisticorum. 

II,  Usus  stimulorum  antagonisticorum  v.  c.  irri- 
tationum tractus  intestinorum. 

III,  Cura  paulo  incitantior,  si  morbus  naturam 
magis  chronicam  induit. 

Ut  optima  curandi  via  deligatur,  et  eventus  quam 
maxime  respondeat,  progressus,  exitus  et  status 
morbi  consideretur  necesse  est,  ad  quae  nimirum 
medicum  curam  suam  attendere  oportet.  Omnis  me- 
dela per  exsudationem  in  partes  duas  diducitur 
Sub  prodromis,  irritatione  vasorum  et  intlammatione 
ipsa,  in  universum  methodus  anriphlogistica  et  anti- 
spasmodica  tenetur,  eoque  'fortior  si  inflammatio  ac- 
cessit. 

Cura  stadii  primi  seu  inflammatorii. 

Hoc  in  stadio  non  pugnandum  est  medico  con- 
tra hydropem  cerebri  ipsum,  sed  modo  providendum 
ne  exitus  liat  in  exsudationem  , et  inde  h.ydrops  in- 
ducatur. 

1’ropterea  sanguinis  detractiones,  praesertim  topi- 
cae, hirudinibus  quatn  proxime  ad  partes  lahorantes 
admotis,  vel  in  ipso  stadio  prodomorum  necessariae 
sunt.  Constitutio  corporis  et  aetas  infantis,  praeci- 
pue autem  gradus  mali  praesentis  rationem  modum- 
que sanguinis  detrahendi  deliniunl  necesse  est. 

Venae  sectio  nonnisi  convenit,  ubi  liberatio  promp- 
tissima cerebri  opus  est,  et  puer  annum  septimum 

iam  superavit,  quo  in  casu  una  venae  sectio  larga 
plus  quam  parvae  et  repetitae  praestat.  Hirudines 
plerisque  in  exemplis  praeferendae  sunt , ita  ut  in 
infantibus  natu  minoribus  eae  solae  in  usum  vocen- 
tur. His  plerumque  in  prodromorum  stadio  hi- 
rudines quatuor  applicantur,  quae  si  vulnera  post 
etiam  sanguinem  reddere  patimur,  diminuendis  ad  ca- 
put congestionibus  et  irritationi  vasorum  infringen- 
dae sufficiunt.  iJaulo  majoribus  natu  sex  vel  octo 
hirudines  appositae  satis  erunt,  si  profluvium  sangui- 
nis ex  vulneribus  aliquamdiu  sustentatur.  Repetitis 
sanguinis  detractionibus  Lopicis  opus  erit,  ubi  ex  re- 
missione manifesta  signa  affectionis  cerebri,  capitis  do- 
lores, photophobia,  vertigo  rei : post  horas  viginti  qua- 
tuor vel  triginta  sex  denuo  exasperantur.  Haec  ve- 
xo ab  arbitrio  et  judicio  curantis  pendent. 

Simul  cum  sanguinis  missionibus  remedia  ad  ac- 
tuositatem  organorum  oppositorum  potissimum  trac- 
tus intestinalis  ceterorumque  viscerum  abdominis  au- 
gendam, in  quo  maximam  partem  cardo  medelae  ver- 
titur adhibenda  sunt.  Crebra  incitatione  et  evacua- 
tione intestinorum  impetus  humorum  a cerebro  deri- 
vatur, et  irritatio  vasorum  vel  cerebri  inflammatio 
solvitur.  Huic  usui  mercurius  dulcis  inter  omnia 
medicamina  laxantia  optime  respondet,  quippe  qui 
non  solum  alvum  ciet,  sed  etiam  exsudationi  lym- 
phaticae valentissime  obnititur  , quin  imo  resorptio- 
nem humorum  effusorum  efficit. 

Doses  ad  aetatem  et  incitabilitatem  infantis 

accommodandae  sunt.  Doses  nimiae  quum  no- 
cere possint,  nimi  tamen  cautio  aliena  est, 


quia  auxilio  valentissimo  et  promptissimo  opus 
e->t.  Infantibus,  nondum  annum  natis  singu- 
lis horis  mercurii  granum  dimidium,  ad  secundum 
vel  sextum  annum  provectis  gr.  i ad  ij  exhiberi, 
et  tam  diu  continuari  convenit,  dum  intra  horas  vi- 
ginti  quatuor,  sedes  quatuor  ad  octo  virides,  fluidae 
pituitosae  descendunt.  Si  tubus  intestinalis  iners  et 
insensibilis  est,  nec  clysmata  evacuationes  movent, 
singulae  dosi  caloinelanos  grana  aliquot  Jalappae  ad- 
jicere licet.  Salivatio  mercurii  usui  superveniens  nul- 
lum incommodum  affert,  nisi  immodica  est.  Si  vero  di- 
arrhoea et  colica  vehementior  usum  ejus  subsequuntur, 
doses  rariores  et  minores  adhibendae  sunt.  Usus  tamen 
tum  sub  prodo'mis  tum  sub  inflammatione  ipsa  con- 
tinuetur necesse  est,  nisi  res  gravissimae  vetant, 
usque  dum  remissio  perspicua  symptomatum  morboso- 
rum observetur.  Nec  non  post  remissionem  intei* 
dum  convenit , doses  exiguas  aliquamdiu  exhiberi- 
Ubi  sub  usu  mercurii  et  decremento  symptomatum 
inertia  organorum  uriniferorum  v,  c.  parca  urinae 
excretio,  inertia  systematis  lymphatici,  pulsus  celerior 
et  frequentior  accedunt,  doses  parvas  digitalis  purpu- 
reae cum  calomelane  conjungi  commodissimum  est- 
Fars  quarta  grani  vel  ad  summum  granum  semis 
pulveris  digitalis  saris  est,  ut  neque  nimium 
incitet,  neque  nauseam  aut  vomitum  cieat.  Remedia 
alia  quae  contra  reliquas  hydropis  species  salutifera 
se  praestant , nominatim  diuretica  et  drastica  acria, 
hic  recte  adhibentur. 


Remedia  externa. 


Usus  remediorum  internorum  externis  multum 
juvatur,  quorum  principem  tenet  locum  frigus  capi- 
ti applicatum»  Sunt  quidem,  qui  fomentationes  te- 
pidas ex  spirituosis  et  aromaticis  remediis  commen- 
dent i)  quibus  me  judice,  afRuxus  humorum  inten- 
ditur et  morbus  exasperatur.  Est  enim  observatio 
maximi  momenti,  noxas  omnes,  quae  congestionem 
humorum  ad  caput  juvent,  averti. 

Fomentationes  frigidae  nunquam  non  in  affectio- 
nibus cerebri  inflammatoriis  usum  praestantissimum 
praestiterunt,  2)  eorumque  effectus  salutaris  experi- 
mentis medicorum  dignissimorum  comprobatur.  A- 
qua  glacialis,  nix,  mixtiones  artificio  paratae,  frigu* 
moventes  v.  c.  fomentationes  Schmuckerianae  ex  lin- 
teis complicatis,  aut  spongiis,  capiti  detonso  inposi- 
tae  et  quam  saepissime  renovatae  effectu  non  carent. 
Commodior  applicatio  glaciei  aut  niviQ  in  vesicis  bu- 
bulis, capiti  superdatis  est,  quibus  corpu3  reliquum 
non  madefit. 

Formeus  et  Heimius  infusiones  capitis  ex  aqua 
frigida,  ut  efficaciores  commendant;  caput  tonderi, 
cervicem  et  humeros  serico  cerato  circumdari,  infan- 
tem ex  l*cto  tolli,  ab  alio  socio  caput  teneri,  ab  alio 
aquam  frigidam  ex  altitudine  modica  tenui  llumino 
super  caput  et  frontem  praecipitari  jubent.  Infanti 


1)  Ilaase.  Cliron.  Krhhten,  JB,  III,  S,  566.  Leipz,  181$. 
Goelis,  1.  c,  c. 


protinus  mens  redit,  quod  si  factum  est,  infusioni- 
bus abstineri  oportet.  Attamen  haec  methodus  mo- 
lestissima , quoties  mens  infantis  labat,  die  nocLuque 
est  repetenda,  si  eventum  prosperum  sperare  velis. 
Nonulli  i)  de  successu  bono  remedii  hujus  temerarii 
dubitant,  ac  fomentationes  frigidas  praeferri  volunt} 
contra  Heimius  et  Formeus  2),  se  rebus  vel  maxime 
desperatis,  hac  methodo  inultos  servasse  affirmant. 

Vesicatoria  frigori,  effectu  proxima  sunt,  sed  non 
r.isi  post  sanguinis  detractionem  applicata,  ita  ut  in 
cervice,  brachio  superiori  et  suris  ponantur.  Culle- 
nius  et  Monro  vesicatorium  amplum  medio  capiti  ap- 
ponendum suadeat,  quae  ratio  ideo  aliena  videtur, 
quia  ut  supra  posui,  aflluxus  humorum  ad  caput 
augetur}  fortasse  tum  ei  locus  est,  si  malum  ex  re- 
tropulso  capitis  exanthemate  coortum  est.  Vulnera 
quidem  aliquamdiu  aperte  sunt  servanda. 

Ealnea  tepida.  Bediluvia  ex  aqua  tepida  in  pro- 
dromorum stadio  valdopere  commendanda  sunt,  si 
vero  inflammatio  exculta  est,  effectu  carent,  et  sina- 
pismis celerisque  rubefacientibus  posthabenda  sunt, 
llalnea  parum  sufficiunt,  et  utilitatem  demum  prae- 
stant si  functio  cutis  ex  toto  suppressa  est. 

Inunctiones  colli,  inguinum  et  femorum  ex  un- 
guento mercurii  multis  a medicis  recte  laudantur  5) 
sed  iis  modice  utendum  est,  quum  facile  salivatio- 
nem nimiam  eamque  noxiam  moveant.  Inunctiones 
mercuriales , quum  usum  hydrargyri  internum  nullo 


i)  Goelis,  1.  a.  1.  2 ) Formey  1.  a» 

3)  Haase.  1.  a.  1.  S.  267. 


modo  suppleant,  adjuvare  eum  tantummodo  possunt. 
Remedia  modo  recensita  in  stadio  inflammatorio  tan- 
tum indicata  sunt.  An  aliis  quoque  opus  sit  v.  c, 
emulsionibus,  diaphoreticis  et  diureticis,  cx  rebus 
circumstantibus  est  iudicanduin.  Cura  eventum  pro- 
sperum soitita,  summa  observatio  convalescentiae  est 
impendenda,  omniaque  quae  noxam  inferre  possint 
vitanda  sunt.  Ubi  ciborum  appetentia  redit,  cibi 
exigui  saepius  dati  conveniunt.  Roborantibus  fere 
nunquam  opus  est,  c<-teroquin  usus  eorum  magnam 
cautionem  expostulat. 

Cura  post  exsudationem. 

Exsudatione  facta,  curatio  hydropis  cerebri  chro- 
nici indicatur,  sive  inter  usum  remediorum  ad  hy- 
dropem cerebri  acutum  adbibitorum , sive  omisso 
supervenit.  Hic  quidem  causae  mali  potissimum 
consideranda  veniunt,  quae  indicatio  propterea 
magni  momenti  est,  quod  dubitari  nequit,  quin  sa- 
natio contingere  possit.  Causae  quas  medicum  prae 
ceteris  oppugnare  oportet,  sunt  scrofuli  et  varia 
cutis  exanthemata  suppressa.  Longus  essem,  si  singu- 
las medendi  rationes  exponerem,  quamobrem  lecto- 
ribus auctorum  praestantissimorum  libros  Hufelandii  i) 
praesertim  etc.  super  hac  re  evolvendos  commendo. 

Indicatio  iecunda  eaque  gravior  priori  est,  ut  resorp- 
tione adaucta  extravasatum  cerebri  submoveatur,  et  ex* 
cretio  normalis  et  functio  cerebri  restitua! ur.  Nullum  re- 
medium, communi  experientia  teste,  huic  litu  melius 


i)  Hufeland  uber  Scropheln.  Jena  1798, 


respondet,  quam  hydrargyrium  muriaticum  mite,  eo- 
dem, quo  supra  dictum  e9t  modo,  idque  constantis- 
sime adhibendum.  Ut  internorum  medicaminum  mer- 
curius dulcis  locum  principem  tenet,  sic  externorum 
unguentum  mercurii  cinereum  praestantissimum  est. 
In  frictionibus  ad  verticem,  cervicem  et  latera  colli 
adhibetur,  et  eo  usque  continuatur,  dum  effectus  sa- 
lubres parca  salivatione  se  exerunt. 

Digitalis  purpurea  quoad  efficaciam  proxime  a 
mercurio  abest,  tum  intus  data  adjuncto  mercurio, 
tum  extrinsecus  in  forma  unguenti  applicata.  Indi- 
catio ejus  praecipue  prostat,  si  juxta  hydropem  com- 
plicatio scrofulosa  debellanda;  quamvis  antimonialia, 
diuretica  et  drastica  fortiora  in  aliis  hydropibus,  sta- 
tu scrofuloso  conjunctis  recte  propinantur,  hoc  ta* 
men  in  casu  exactissime  vitanda  sunt. 

Ptemediis  externis,  quorum  utilitas  multorum 
auctoritate  gravissima  confirmatur,  accensenda  suut: 
Vesicatoria,  fonticuli  et  setacea,  locis  supra  descriptis 
apposita.  Necessitas  eorum  tanto  major  est,  ubi 
morbus  exanthemata  cutis  suppressa,  v.  c.  tineam 
capitis  rei.  pro  causa  agnoscit. 

Tertia  indicatio  datur,  si  ad  gradum  mali  altio- 
rem  spasmi  accedunt,  quod  „ si  factum  est,  anti- 
spasmodica  mercurio  et  digitali  adjicienda  sunt.  Etsi., 
quae  ex  iis  minus  efficacia  sunt,  subinde  minus  suf- 
ficiunt, tamen  ea  quae  maxime  calefaciunt,  et  simul 
sanguinem  ad  caput  congerunt,  v.  c,  opium,  vitanda 
sunt.  Tutissima  sunt;  Liquor  amnion,  succin:, 
Belladonna  et  prae  ceteris  Moschus , infantibus 
parvis  ad  granum  dimidium,  et  tum  dosibus  sen- 

sim  auctis  exhibendus.  Usum  interdum  praestitit, 
ubi  opium  effectu  carebat. 

Quarta  nascitur  indicatio,  si  congestiones  perio- 
dicae ad  caput  fiunt.  Hoc  in  casu  hirudines  aliquot, 
capiti  admotae,  pediluvia,  derivantia  calida  et  incitan- 
tia, cataplasmata  calida  circa  pedes  commendari  pos- 
sunt. Si  alii  status  morbosi  v.  c.  Rhacbids,  status 
gastricus,  verminosus  accedunt,  vel  si  scrofuli  ma- 
gis excoluntur,  his  obnitendum  est. 

Denique  usu  horum  remediorum  continuato, 
etiamsi  morbus  in  melius  conversus  est,  indicationi 
quintae,  ut  morbus  scilicet  recidivus  caveatur,  satis- 
faciendum est. 

Victus  ratio  maximam  partem  ad  complicationem 
morbi  accommodanda  est,  ita  ut  in  hydrope  cerebri 
acuto  magis  antiphlogistica,  in  chronico  incitando* 
praecipiatur. 

VITAE  CURRICULUM 

EX  DECRETO 

GRATIOSxVE  FACULTATIS  MEDICAE 
BEROLINENSIS 
ADJECTUM, 


Ego  Joanncs  Sebastianus  Boettger,  postridie  calen- 
das  Januarias  anno  MDCCXCV.  Moymi,  oppido  du- 
catus Anhaltini  Bernburgensis , naius,  patrem  habui 
Joannem  Boettger,  ejusdem  oppidi  Sellarium.  A 
pueritia  inde  scholam  publicam  loci  natalis  frequen- 
tavi, in  qua  linguis  tum  antiquioribus  tum  recentio- 
ribus , ceterisque  quibus  vulgo  in  scholis  juventus 
imbui  solet,  eruditus  sum  virorum  praestantissimo- 
rum  cura  et  opera,  quorum  memoria  semper  pecto, 
ri  meo  memori  irilixa  haerebit.  Aliquanto  post  chi- 
rurgiae operam  daturus,  anno  MDCCCX1V.  in  aca- 
demiarn  medico  chirurgicam  militarem  Berolinensem 
acceptus,  annoque  sequente,  qumn  bellum  inter  Bo- 
russos  Gallosque  conflatum  esset,  legionem  secundam 
praetorianam,  munere  chirurgi  inferioris  mihi  delato, 
secutus  sum,  i’ost  breve  illud  studiorum  meorum 
in  tervallum,  sub  finem  illius  anni  Berolinum  redii, 
et  denuo  summa  cum  assiduitate  luteris  vacavi, 

Illo  quod  litteris  dicavi  tempore,  omissis  publi- 
cis praelectionibus,  his  fere  disciplinis  privatim  tra- 
ditis, quae  ad  artem  medicam  et  chirurgicam  perti- 
nent, vacavi. 

De  chemia  experimentali , Physice  et  Pharmacia 
Celeb.  Turte;  de  Logice  Celeb.  Kiesewetter;  Ceieb, 
Hayne  de  Botanice;  Illust.  Knape  de  Osteologia, 
Splanchnologia  et  Anlhropologia  forensi;  Illustr.  Ru- 
dolphi  de  Anatomia  universali  et  Physiologia,  quibus 
viris  summe  Spectabilibus  ad  artem  cadavera  rite  dis- 
secandi addiscendam  in  theatro  anatomico  praecepto- 
ribus gravisus  sum ; Materiam  medicam  et  Physiolo- 
giam Celeb.  de  Koenen,  Pathologiam , Semioticen  et 
Therapiam  specialem  et  generalem  Celeb.  Hufeland 
jun.  Materiam  medicam  Celeb.  Osann  mihi  tradide- 
runt. Circa  Akologiam  et  Cursum  operationum  chi- 
rurgicarum Illustr.  Mursinna ; Circa  Chirurgiam,  doc- 
trinam de  ossibus  fractis  et  luxatis,  et  artem  obste- 
triciam tum  theoreticam  tum  practicam  Celeb.  lvlugej 
de  Cursu  operationum  chirurgicarum  Illustr.  Iiust; 
audivi ; Idem  scholas  clinicas  Illustr-  Horn  in  noso- 
comio caritatis  frequentavi. 

Proxima  hieme  cursum  anatomico  - chirurgicum 
praesidibus  viris  Illustr.  Rudolphi,  Knape  et  Mur- 
sinna absolvi.  Tentamine  jam  et  examine  rigoroso 
rite  peractis,  spero  fore,  ut,  dissertatione  publice 
defensa  gradus  doctoris  medicinae  ac  chirurgiae  rite 
in  me  conferatur. 

THESES  DEFENDENDA. 


i. 

In  exanthematis  acutis  febris  sola  est  respicienda, 

II. 

Dysenteria  est  morbus  acutus. 

III. 

Non  semper  in  exulceratione  pulmonum  a venae 
sectione  abstinendum. 


IV. 

Nulla  signa  characteristica  phihiseos  adsunt. 

